Reisen var for lang og det ble for dyrt.

Reisen var for lang og det ble for dyrt. 550 av de 687 deltakerne kom forøvrig fra USA.

Det var med deltakere fra bare tretten nasjoner. Lekene ble knyttet til verdensutstillingen og foregikk over flere måneder.

Plakaten til OL i St. Louis 1904. Foto: Arkiv / Scanpix

Lekene i St. Louis ble fullstendig dominert av amerikanerne, ikke minst fordi et stort flertall av deltagerne var amerikanere.

Gull til norsk-amerikanere

Dette var de første sommerlekene der det ble benyttet gullmedalje, sølvmedalje og bronsemedalje.

Dette var også de første olympiske leker der det var med fargede utøvere.

Norsk-amerikaneren Bernhuff Hansen vant fribryting. Han kom opprinnelig fra Nordland. Også en annen norsk-amerikaner, Charles Eriksen, vant gull i bryting.

Tre gull uten tilløp

Ray Ewry, USA, tok tre gull i friidrett, nå som i 1900. Han vant øvelsene i hopp uten tilløp.

Ray Ewry oppnådde totalt i sine OL-deltagelser 10 gullmedaljer i lengde, høyde og tresteg uten tilløp.

Dette er øvelser som for lengst er ute av OL-programmet.

200 meter i friidrett ble løpt uten sving.

James Lightbody, USA, (18 år) vant både 800 m,1500 m og 3000 m hinder.

Harry L. Hillman, USA vant også tre gull, 200 m hekk, 400 m hekk og 400 m flatt.

Kamp med stokker

Vektkasting var en av øvelsene i St.Louis. I fektekonkurransene var kamp med stokker en av øvelsene.

I svømmekonkurransene var det ikke delte baner.

Førstemann inn på stadion i maraton ble diskvalifisert fordi han en lang strekning hadde sittet på med en lastebil.

Den som ble utropt som vinner måtte ha hjelp over mål. Han var totalt utkjørt. Det viste seg at han hadde benyttet stryknin, et farlig stoff. Den gangen var det ingen regler mot doping.